Preiļu konceptuālisti

Preiļu konceptuālisti ir Latvijas dzejnieku grupējums, kas pastāv no 2016. gada un nodarbojas ar laikmetīgo dzeju.

Vēsture 
Interese par konceptuālo dzeju latviešu laikmetīgajā dzejā parādās ap 21. gadsimta otrās desmitgades vidu. Šajā laikā parādās atsevišķu krievu konceptuālisma dzejas pārstāvju darbu atdzejojumi (Ļevs Rubinšteins, Dmitrijs Prigovs); portāla "Satori" vasaras nomentēs notiek konceptuālajai dzejai veltītas meistardarbnīcas, kurās tapušie teksti tiek publicēti "Satori" izdevumos. 

Par Preiļu konceptuālisma grupējuma dibināšanas brīdi tiek uzskatīta 2016. gada vasara, kad grupa Rīgas dzejnieku devās uz Preiļiem tikties ar Eināru Pelšu un Andi Surguntu, kurš aizveda visus pie Alfabēta dzimtenes, kas, saskaņā ar konceptuālistu mitoloģiskajiem priekšstatiem, atrodas Preiļu pilsētas teritorijā. Šajā laikā iznāk vairāki dzejoļu krājumi, kas pilnīgi vai daļēji veltīti konceptuālajai dzejai: E. Pelša "Mīļākais tētis pasaulē" (2016), "Demon. Condom" (2017), "Rembo 2016" (2018), "Digi dīgi", "Janka" un "Gramota" (2020), A. Auziņas "Annas pūra govs" (2017), A. Madra "Zonas" (2019), R. Ķirķa "Kartes" (2019), E. Blomas "Izdzēstie attēli" (2020), K. Vērdiņa "Gatavā dzeja" (2020).

2019. gada 4. janvārī Rīgā, Raiņa un Aspazijas mājā notika konceptuālās dzejas lasījumi "Preiļu konceptuālisma dzejas prezentācija".

2020. gada 4. maijā deviņi autori paraksta Preiļu konceptuālisma manifestu, kas tapis, iedvesmojoties no kultūras projektu valodas un publicēts antoloģijā "Manifests. No futūrisma līdz mūsdienām" (2021).

2021. gada 20. martā Latvijas Televīzijas raidījumu cikla "Literatūre" 3. sezonas ietvaros pirmizrādi piedzīvo raidījums par E. Pelšu un A. Surguntu.

2021. gadā iznāk vēl divu autoru konceptuālas dzejas grāmatas: Krišjāņa Zeļģa "Pieaugušie" un Žebera "Ceļš pie patērētāja". Lai arī šie autori nav saistīti ar Preiļu grupējuma aktivitātēm, šajās grāmatās izmantoti līdzīgi mākslinieciskās izteiksmes līdzekļi, piemēram, ready-made tehnika un parafrāzes par jau eksistējošiem tekstiem. 

2022. gadā grupējuma darbu ekspozīcija iekļauta Leonarda Laganovska un Elitas Ansones kūrētajā izstādē "ES_TEXT" Latvijas Nacionālajā mākslas muzejā. Ekspozīcija tiek nominēta Purvīša balvai. Šajā gadā notiek arī dokumentālās filmas par E. Pelšu "Einaratīvs" uzņemšana, kurā piedalās arī pārējie grupējuma dalībnieki (rež. Betija Zvejniece, "Vides filmu studija").

Dalībnieki 
 Anna Auziņa
 Elvīra Bloma
 Raimonds Ķirķis
 Aivars Madris
 Artis Ostups
 Einārs Pelšs
 Ivars Šteinbergs
 Kārlis Vērdiņš
 Arvis Viguls

Bibliogrāfija 
 Kārlis Vērdiņš. Einārs Dzejnārs. Diena, 2016, 25. maijs [par E. Pelša krāj. "Mīļākais tētis pasaulē"]
 Artis Ostups. Paragrāfi par Pelša jaunāko dzeju. Satori, 2016, 18. aug. [par E. Pelša krāj. "Mīļākais tētis pasaulē"]
 Raimonds Ķirķis. Auziņas konstelācijas. Punctum, 2017, 2. maijs [par A. Auziņas krāj. "Annas pūra govs"]
 Anda Baklāne. Annas jaunais ganāmpulks. Domuzīme, 2017, Nr. 2, 55. lpp. [par A. Auziņas krāj. "Annas pūra govs"] 
 Raimonds Ķirķis. Iespiests jābūt jābūt iespiests. Preiļu konceptuālisms. Satori, 2018, 16. marts. [par E. Pelša krāj. "Demon. Condom"]
 Kārlis Vērdiņš. Pelšs un Preiļu politiskās potences. Punctum, 2019, 12. sept. [par E. Pelša krāj. "Rembo 2016]
 Ivars Šteinbergs. Mērogs 1:1. Satori, 2020, 27. febr. [par R. Ķirķa krāj. "Kartes"]
 Anna Auziņa. Dzejniece ne tik parastā. Satori, 2020, 25. marts [par E. Blomas krāj. "Izdzēstie attēli"] 
 Anda Baklāne. Apzināti slikti pierakstīts. Punctum, 2020, 14. apr. [par R. Ķirķa krāj. "Kartes"]
 Anna Auziņa. Konceptuālisma dzejas grāmatas recenzēšana. Punctum, 2020, 18. nov. [par K. Vērdiņa krāj. "Gatavā dzeja"]
 Ivars Šteinbergs. Kā (ne)uzrakstīt grāmatu. Satori, 2020, 19. nov. [par K. Vērdiņa krāj. "Gatavā dzeja"]
 Artis Ostups. Jauna lasītāja radīšana konceptuālisma dzejas apstākļos. Delfi, 2020, 9. dec. [par K. Vērdiņa krāj. "Gatavā dzeja"]
 Kārlis Vērdiņš. Tēls un paštēls. Punctum, 2020, 16. dec. [par I. Šteinberga krāj. "Strops"] 
 Anda Baklāne. Laimīgi kopā. Satori, 2020, 23. dec. [par I. Šteinberga krāj. "Strops"]
 Kārlis Vērdiņš. 'Digi Dīgi' saturu veidojot. Delfi, 2021, 7. apr. [par E. Pelša krāj. "Digi dīgi"].
 Raimonds Ķirķis. Vai Preiļu konceptuālisms ir metode? Punctum, 2021, 18. maijs [par E. Pelša krāj. "Digi dīgi"].
 Kārlis Vērdiņš. Preiļu konceptuālistu grupas īsā vēsture / The Short History of the Preiļi Conceptualist Group. Tulk. Valts Miķelsons. ES_TEXT: Izstādes katalogs. Sast. Elita Ansone. Rīga: Latvijas Nacionālais mākslas muzejs, 2022, 112.-127. lpp.
 Artis Ostups. Ko nozīmē publicēt ķieģeli? Rīgas Laiks, 2022, oktobris. [par E. Pelša izdevumu "Janka"]

Ārējās saites 
 Līga Sudare. Konceptuālisms latviešu literatūrā 21. gadsimtā: Maģistra darbs. Latvijas Universitāte, 2020.
 Konceptuālā dzeja - pārsteidzoša parādība latviešu literatūrā. Delfi.lv, 2020, 12. novembris.
 «Literatūre». Dzejnieki Einārs Pelšs un Andis Surgunts. LSM.lv, 2021, 20. marts.
 Ilmārs Šlāpins. Krišjānis Zeļģis, "Pieaugušie". Rīgas Laiks, 2022, janvāris.

Atsauces 

Literātu grupas
Latvijas dzejnieki